
Treba li postiti ***[putnik](https://pitajucene.com/search/putnik/questions/ "Pretraži pitanja o putniku")*** kojem ***[post](https://pitajucene.com/search/post/questions/ "Pretraži pitanja o postu")*** pričinjava teškoće?


* 
* 
* 
* 
* 
* 
* 

 
Treba li postiti putnik kojem post pričinjava teškoće?

Pokuđeno je da posti onaj ***[putnik](https://pitajucene.com/search/putnik/questions/ "Pretraži pitanja o putniku")*** koji uslijed posta osjeti umjerenu teškoću. Kad je bio s ashabima na putovanju, Vjerovjesnik, sallallahu alejhi ve sellem, primijetio je da se svijet okupio oko nekog čovjeka praveći mu hlad, pa je upitao: “Šta se dogodilo ovom čovjeku?” “On posti, pa mu je pozlilo”, odgovoriše. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zaključi: “Ne spada u čestitost da čovjek posti na putu.” (el-Buhari, 1964, i Muslim, 1115)


Ako putnik zbog posta osjeti golemu teškoću, tad mora mrsiti, jer je Vjerovjesnik, sallallahu alejhi ve sellem, na putu prekinuo ***[post](https://pitajucene.com/search/post/questions/ "Pretraži pitanja o postu")*** kad su mu se neki ljudi požalili na teškoću uslijed posta. Rečeno mu je da neki ljudi i dalje poste, na šta je kazao: “Oni su neposlušni! Oni su neposlušni!” (Muslim, 1114)


A ako putnik zbog posta ne osjeti nikakvu teškoću, bolje je da posti, slijedeći primjer Allahova Poslanika, sallallahu alejhi ve sellem. Ebud-Derda, radijallahu anhu, kazivaše: “Putovali smo s Vjerovjesnikom, sallallahu alejhi ve sellem, u mjesecu ramazanu, a bilo je veoma vruće, i samo su Poslanik, sallallahu alejhi ve sellem, i Abdullah b. Revaha postili.” (el-Buhari, 1945, i Muslim, 1122)


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


